**Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелінушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

№ 4-тәжiрибе.

**Тақырыбы**: **Қабылдаудың өзiне тән ерекшiлiктерi.**

**Мақсаты:** Таным әрекетiндегi қабылдаудың ролiн анықтау.

**Көрнекi құралдар:** ұсақ заттардың жиынтығы./резинка, бор, мақта, жүзiк, монета және т.б./

**Барысы:** Зерттелінушi аудиторияға қарап, көзiн жұмып, алақанын төмен қаратып қолын алға қарай созып тұрады.

Бiрiншi кезеңде зерттеушi затты зерттелінушiден басқа адамдардың барлығына көрсетедi. Одан соң затты зерттелінушiнiң алақанының сыртына қойып, осы зат туралы барлық мүмкiншiлiктегi ойды айту талап етiледi. Хаттамашы төмендегi кесте бойынша зерттелушiнiң көрсеткiшiн жазып отырады.

|  |  |  |  |  |
| --- | --- | --- | --- | --- |
| Заттың номерi | Заттың атауы | Зерттеушiнiң көрсеткiшi | | |
| I- кезең | II-кезең | III-кезең |
|  |  |  |  |  |

Эксперименттiң екiншi кезеңiнде ендi зат қолдың алақанына қойылады. Зерттеушi зерттелінушiнiң саусақ немесе қол қимылдарының ешқандай қозғалыс болмауын бақылап отыру қажет. Зерттелінушi бұл кезеңде де мүмкiншiлiгiнше заттың қасиеттерi туралы айтуы тиiс.

Үшiншi кезеңде зерттелушiге алақанында жатқан затты сипап көруге рұқсат берiледi. Әрбiр кезеңде анықталған зерттелінушiнiң көрсеткiшiн хаттамашы қағаз бетiне түсiрiп отыру қажет.

**Пысықтау сұрақтар:**

1. *Түйсiкпен қабылдаудың өзгешiлiгi неде?*
2. *Қабылдауға қандай ерекшелiктер тән?*

Алынған көрсеткiштердi талдау негiзiнде төмендегiдей қорытынды жасалады:

- заттардың бiздiң сезiм мүшелерiмiзге әсер ету негiзiнде түйсiк және қабылдау туындайды, пайда болады.

- түйсiктiң көмегiмен заттардың кейбiр жақтары, сапасы бейнеленедi.

- қабылдау арқылы бiздiң санамызда айнала қоршаған шындық заттық, тұтастай тұрғыда бейнелейдi.

- қабылдау кезiнде заттың контуры, заттың сапасының арасындағы байланысты меңгеруi, заттармен әрекет жасауы, жеке адамның өткен тәжiрибесi үлкен роль атқарады.